אליאס נח'לה

אליאס נח'לה (בערבית: إلياس نخلة; 1913 - 29 ביוני 1990) היה איש ציבור ערבי-ישראלי שכיהן כחבר הכנסת בשנים 1959–1974.

ביוגרפיה
נח'לה נולד בראמה, בן למשפחה יוונית קתולית. אביו היה מוכתר העדה בכפר. את לימודיו סיים בתיכון הסקוטי בצפת. בשנים 1930–1948 שירת בחיל הספר העבר-ירדני והגיע לדרגת קפטן. בתקופת מלחמת העצמאות היה חבר בצבא ההצלה ועסק בשטח סוריה בהדרכת המתנדבים, לאחר מכן חזר עם יחידתו לגבולות ישראל והשתתף בקרב רמת יוחנן.

לאחר מבצע חירם היה בין העוזבים ללבנון והשתתף בקרבות מלכיה ובקרב במג'ד אל-כרום. חזרתו לישראל התאפשרה רק בשנת 1952 במסגרת הסכם איחוד משפחות. בשנת 1953 נבחר לחבר המועצה המקומית בכפר ראמה. לקראת הבחירות לכנסת הרביעית התמודד לכנסת מטעם מפלגת קידמה ופיתוח.

כהונתו בכנסת נמשכה לאורך ארבע כהונות רצופות, שבמהלכן היה חבר ועדת חוקה, חוק ומשפט וועדת החינוך והתרבות. בכנסת השביעית כיהן כסגן יושב ראש הכנסת.

קישורים חיצוניים 
 
 שמואל שגב, אליאס נח'לה: הקול המכריע?, דבר, 20 בפברואר 1963

חברי כנסת מטעם שיתוף ואחווה
חברי כנסת מטעם קידמה ופיתוח
חברי כנסת מטעם שיתוף ופיתוח
ערבים נוצרים ישראלים
צבא ההצלה
חברי הכנסת הרביעית
חברי הכנסת החמישית
חברי הכנסת השישית
חברי הכנסת השביעית
חברי מועצה ברשויות מקומיות בישראל
אנשי משטרת המנדט
החברה הפלסטינית בארץ ישראל המנדטורית: אישים
חברי כנסת ערבים
ראמה (יישוב): אישים
סגני יושב ראש הכנסת בכנסת השביעית
חברי כנסת נוצרים
ישראלים שנולדו ב-1913
ישראלים שנפטרו ב-1990